gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu pt en en es gu en en en gu en en en gu gu gu gu gu gu gu en gu gu gu gu gu gu gu gu gu gu gu gu gu gu gu en gu gu gu gu gu en en es en gu en en en en gu en gu en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
સદાશિવ આશરો એક તમારો… – મૂળશંકર પ્રેમજી જોશી – Aksharnaad.com
સદાશિવ આશરો એક તમારો… – મૂળશંકર પ્રેમજી જોશી 13 comments
3 Nov, 2011  in પ્રાર્થના, ગરબા અને ભજન  tagged મૂળશંકર જોશી
જળ સ્થળ ને જડ ચેતન સહુમાં
પામર પ્રાણી હું કંઈ નવ સમજ્યો
ખેલ અજબ છે તમારો રે… સદાશિવ.
અજબ અલૌકિક રૂપ તમારું ને
છે યોગી વેશ તમારો રે… સદાશિવ.
જગ હિત કાજે ઝીલ્યાં જટામાંને
દેવ ને દાનવ સાથે મળીને
રત્નો નીકળતા રાજી થયા સહુ
કહેતા કે ભાગ અમારો રે… સદાશિવ.
વિષ્ણુ કહે કાર્ય કઠિન છે
શંભુનું શરણ સ્વીકારો રે… સદાશિવ.
અમૃતની નહીં આશ તમને
સરળ સ્વભાવ ને ભાવ તમારો
ભક્તોના દુઃખ હરનારો રે… સદાશિવ.
દાનવ માનવ દેવ સહુને
બાળ તમારો જાણીને મુજને
ભવ જળ પાર ઊતારો રે… સદાશિવ.
– સ્વ. શ્રી મૂળશંકર પ્રેમજી જોશી.
મુંબઈના અગ્રગણ્ય વિસ્તાર એવા મૂળજી જેઠા માર્કેટમાં ચંપાગલી નામના વિસ્તારમાં આશરે ઇ.સ. ૧૯૩૫માં શ્રી શિવશંકર પુરુષોત્તમ જોશીએ ‘દિવ્યપ્રભા હિન્દુ લોજ’ શરૂ કરી. એ લોજમાં ભાવનગર સ્ટેટના એક નાનકડા ગામડામાંથી મુંબઈ આવીને શ્રી મૂળશંકર પ્રેમજી જોશી નોકરીએ રહ્યા. સાંસારિક જવાબદારીઓ નિભાવવાની હતી એટલે કમાવા માટેનો આ માર્ગ તેમણે અપનાવ્યો, પરંતુ બાળપણથી પ્રભુભક્તિમાં રસતરબોળ મન અહીં પણ પ્રભાવ બતાવવા માંડ્યું. મુંબઈ વસતા અમારા વડીલો યાદ કરે છે તેમ તેમના માતા-પિતા ઘણી વખત દિવ્યપ્રભા લોજમાં સાંજના સમયે મૂળશંકરભાઈના ભજનો સાંભળવા જતા. નાનપણથી માતાપિતા ગુમાવ્યા હોવા છતાં, સંસ્કારોને આધીન શ્રી મૂળશંકરભાઈએ અનેક ખ્યાતનામ ભજનોની રચના કરી છે જે આજે ભારતભરમાં – વિશ્વમાં ખૂબ ભક્તિભાવપૂર્વક ગવાય છે પણ તેના રચયિતાનું નામ ભાગ્યે જ કોઈને ખબર છે.
શ્રી મૂળશંકરભાઈ જોશીની મુખ્ય રચનાઓમાં ‘શંભુ ચરણે પડી, માંગુ ઘડીએ ઘડી…’, ‘હરિ તારા છે હજાર નામ, કયા નામે લખવી કંકોતરી…’, ‘છે મંત્ર મહામંગળકારી ૐ નમ: શિવાય ૐ નમ: શિવાય…’, ‘શું શું ગાવું શું ના ગાવું એમાં મન મારું મૂંઝાણું…’, ‘નારદ કહે છે નારાયણને વધ્યો ભૂમિ પર ભાર…’, ‘હે કરુણાના કરનારા, તારી કરુણાનો કોઈ પાર નથી…’ જેવા કુલ ૬૩ ભજનો તેમના દ્વારા રચાયેલા છે. આ ભજનોનો સંચય એવી દિવ્યપ્રભાવ શિવસ્તવન મુક્તાવલીની પુસ્તિકા શ્રી મૂળશંકરભાઈ જોશીની દીકરીના પુત્ર શ્રી વિનયભાઈ ઓઝાએ અક્ષરનાદને પાઠવી છે.
આપણા સૌ માટે આ ગર્વની અને ભક્તિની ઘડી છે. આવા અપ્રાપ્ય સંચયો ઑનલાઈન મૂકવા મળે છે એ અક્ષરનાદનું સદભાગ્ય છે. આ પુસ્તક અક્ષરનાદ ડાઊનલોડ વિભાગમાં ટાઈપ થઈને ઉપલબ્ધ થાય ત્યાં સુધી એમાંથી ભજનોનો પ્રસાદ લઈએ. એ જ અંતર્ગત આજે પ્રસ્તુત છે ઉપરોક્ત શિવભજન. નવા વર્ષની, વિ. સં. ૨૦૬૮ની અક્ષરનાદની પ્રથમ પોસ્ટ શિવાર્પણ.
13 thoughts on “સદાશિવ આશરો એક તમારો… – મૂળશંકર પ્રેમજી જોશી”
Gajanand trivedi August 24, 2015 at 8:31 PM
Old is gold.all the bhajans of muljibhaijoshi,s are excellent excellent And excellent.thanks jigneshbhai to get this things available on net.
shirish dave May 18, 2013 at 11:36 AM
વાંચી શકાતું નથી, સ્પેસની જગ્યાએ ચોરસ ચોરસ આવે છે તેથી ક્લીસ્ટ લાગે છે.
suresh June 2, 2012 at 9:54 PM
manibhai patel March 6, 2012 at 7:15 AM
મારાઁ જાણીતાઁ બે-ત્રણ ભજનના રચયિતાનુઁ
નામ આજે જ જાણ્યુઁ.હવે મારાઁ સ્વજનોને એ
જણાવીશ .ખાસ કરીને આજે શ્રેી.પઁચમભાઇનો
અને આ કૃતિ મૂકનારનો આભાર માનુઁછુઁ……
શઁભુ શરણે પડી…..હે કરુણાના કરનારા………
હરિ તારાઁ નામ છે હજાર,,કયા નામે લખવી..
jadeja kedarsinhji m November 15, 2011 at 1:58 PM
મારી સરવે સમજ થી પરે, આ ભોળા શંભુ કોની રે સમધી ધરે..
સ્થંભ બની બ્રહ્મા વિષ્ણુના, મદ ને મહેશ હરે
દેવાધી દેવ મહા દેવ છે મોટા, કોણ છે એની ઉપરે…
દેવી ભવાની જનની જગતની, ગુણપતિ ગુણ થી ભરે
કાર્તિક કેરી કીર્તિ સવાઇ, નવખંડ નમનું કરે…
સિંહ મયુર ને મુષ્ક મજાનો, નંદી કચ્છ્પ કને
ભુત પિશચ છે ભક્તો તમારા, ભભૂત ભંડાર ભરે…
નારદ શારદ ઋષિગણ સઘડા, કોટી કોટી દેવો ઉચરે
સ્વપ્ન મહીં પણ શિવજી મળે તો, ધન્ય ધન્ય જીવન કરે…
મ્રુત્યુંજય પ્રભુ છે જન્મેજય, સમર્યે સહાય કરે
“કેદર” કહે ના ધારીછે સમાધી, એતો ભક્તના રદય માં ફરે..
મહેશ ત્રિવેદી November 6, 2011 at 10:24 PM
આ બધી રચનાઓના રચયિતા ની ખબર જ નહોતી……મુળશંકર દાદાને મારા દાદી અને માતુશ્રી પાસે થી નાનપણ મા સાંભળેલી અને એ બધી ‘અનામી;’ રચનાઓજ માનતો હતો આજે ખબર પડી દાદાને શત શત પ્રણામ
અશોકકુમાર - (દાસ) -દાદીમા ની પોટલી November 5, 2011 at 7:31 PM
ખૂબજ સુંદર રચના અને તેના રચિયતાનો પરિચય આપી ખૂબજ ઉત્તમ કામ કરેલ છે, આજ ના સમયમાં આવા વડલા શોધ્યા જડતા નથી… જેને નામ નહિ પણ કામ કરી અને તેની સુવાસ સદા ફેલાવી છે… ઈશ્વર તેમના કુટુંબીજન પર સદા કૃપા વરસાવે તે જ પ્રાર્થાના..
vimala November 4, 2011 at 8:45 PM
Harshad bhai nee vat sathe sampuran sahmat thavay chhe.
hardik yagnik November 4, 2011 at 10:44 AM
આવા અદભુત લેખકને વ્ંદન
PRAFUL SHAH November 3, 2011 at 7:48 PM
I THANK AND CONGRATULATE YOU AND JOSHI AND HIS FAMILY TO BRING THIS FACT OF WRITER-COMPOSITER,SINGER OF THIS VERY FAMOUS BHAKTI-BHAJANS. I ON MANY OCCASSIONS HEAR FROM MY WIFE AND OTHER LADIES. I LOVE MANY OUT OF THIS COLLECTION OF 63 . NOW I WILL WAIT TILL YOU DOWN LOAD THE SAME ON ASKSHARNAAD.COM. BHAJANS NOT KNOWN TO US.
I APPRECIATE HE OR HIS FAMILY HAS NOT THOUGHT OF COPY-RIGHT. IS UNIQUE NOW A DAYS. NEEDS CONGRATULATIONS.SHIVA-ARPAN IS TRUE..
Harshad Dave November 3, 2011 at 8:33 AM
આજના કોપીરાઈટનાં યુગમાં કોઈ બે પંક્તિ લખે અને મનમાં, તનમાં અને જનમાં ફુલાઈ જાય છે અને તેની નકલ કરવાના હક્કો પોતાને (કર્તાને) સ્વાધીન રાખે છે. જયારે અમર કથા, કીર્તન, ભજન રચનારા દિવંગત નામી-અનામી સર્જકોની અત્યંત લોકપ્રિય રચનાઓ ઉપર સર્વાધિકાર અસુરક્ષિત રાખીને તેઓ વિશ્વમાં અમર થઇ ગયા છે…એવા સરળ ભાવ અને સ્વભાવ ધરાવનારાઓને વંદન. ભાગ માગે તે માનવી અને હળાહળ સ્વીકારે તે જગતના સ્વામી. સમસ્ત જગતના સાત અબજ માનવીઓમાં આવો ભાવ અને આવી ભાવના વ્યાપે એજ આ નૂતન વર્ષે વંદના…-હદ.
prakash November 3, 2011 at 9:42 AM
હર્ષદભાઈ એ ખુબજ માર્મિક વાત કરી, આભાર.
gopal h parekh November 3, 2011 at 7:50 AM
ભજન સૌના સ્વજન, આજે એક એવા સ્વજન સાથે ભેટો થયાનો અપોૂર્વ આનઁદ, જિગ્નેશ તે તો આજની ઘડી રળિયામણી બનાવી, પ્રભુ રોજની ઘડી રળિયામણી સૌની બનાવે.
← નવા વર્ષના સાલમુબારક – સંપાદકીય
શબદની સાધના – રસિક ઝવેરી →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·